Ha valamelyik fordítást átnézésre akarjuk kivenni,
mint mindig, úgy most is,
a TED-Amara főoldalon kell kezdenünk.
Az oldalon célszerű korlátozni
a megjelenő feladatok számát azokra,
amelyek iránt érdeklődünk.
Erre már láttunk egy módszert:
Kattintsunk a Feladatokra,
vagy használhatjuk a Szűrés és rendezés lehetőséget.
A képernyő jobb oldalán rákattinthatunk
erre a lehetőségre.
Ekkor újabb sor jelenik meg,
amellyel típus szerint szűkíthetjük a kört.
Ha pl. csak az Átnézés érdekel,
a menüből az Átnézést kell kiválasztani.
Nyelv szerint is lehet szűrni.
Pl. ha csak a magyar fordításokat szeretnénk,
Rákattintunk a nyelvekre,
beírjuk az M-et, a fölkínált nyelvek közül a magyarra kattintunk,
és rögtön látjuk a magyar nyelvű feladatokat.
Ha valamelyik feladatot ki akarjuk venni,
persze, csak azok érdekesek, amelyeken még nem dolgozik más,
hiszen azok már foglaltak.
Ez például már foglalt.
E feladatok közül választhatunk,
de látjuk az eltérést.
Csak ennél kattinthatunk az Indítás mostra.
Az oka nyilvánvaló:
Saját fordításunkat
nem vehetjük ki,
saját fordításunkat nem nézhetjük át.
Rákattinthatunk a választott fordításra.
Ügyeljünk rá, hogy a dotSUB rendszer eltérő,
mert abban nem látjuk, ki a fordító.
Itt igen, ezért ez nagyon hasznos tulajdonsága az Amarának.
Tehát, ha ki akarjuk venni a választott fordítást,
a kurzort az Indítás most fölé visszük,
és rákattintunk.
Ekkor az Átnézés felületre jutunk,
amely nagyban hasonlít a Fordítás felülethez.
A jobb oldali részen lehet rögzíteni
az átnézéssel kapcsolatos megjegyzéseket.
De később még beszélünk
a kivett fordítás átnézéséről...